jkorsvik/nowiki_second_scrape_merged huggingface dataset:
Kileengfly

Kileengfly (Apamea crenata) er en sommerfugl som tilhører familien nattfly (Noctuidae). Den er vanlig nord til Nordland i Norge.


== Utseende ==
Et middelsstort (vingespenn 39 – 44 mm), kraftig, mer eller mindre brunlig nattfly. Arten er ganske variabel i farge, men det finnes to hovedformer (morfer), en lys og en mørk. Den lyse formen har forkropp og forvinger lyst gulgrå eller gulbrune. Nyre- og ringmerkene er tydelige og brunkantede, mens vingens tverrlinjer er nokså utydelige. Ved forvingens bakkant nær roten er den en svart lengdestrek. Ytterkanten har to kileformede brune flekker, disse er oftest forbundet ytterst. Den mørke formen er ganske mørkt rødbrun, de eneste tydelige vingetegningene er nyre- og ringmerkene som er lysere brunrøde og kantet med gult. Vingen kan ha andre, lysere brunrøde flekker, særlig ved bakhjørnet. Bakvingen er gråbrun hos begge former, lysere ved roten.


== Levevis ==
Denne arten er vanlig i mange slags åpne områder med gras. Larvene utvikler seg på røttene til ulike grasarter (Poaceae) fra august til mai. Denne arten har en lang flygetid og voksne individer kan påtreffes fra mai til september.


== Utbredelse ==
Kileengfly er utbredt over hele Europa og videre østover gjennom det nordlige Asia til Japan. I Norge er den vanlig nord til Rana i Nordland.


== Referanser ==


== Kilder ==
Norges sommerfugler – Vanlig engfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Apamea crenata på UK moths: [3]


== Eksterne lenker ==
(en) vanlig engfly i Encyclopedia of Life 
(en) vanlig engfly i Global Biodiversity Information Facility 
(no) vanlig engfly hos Artsdatabanken 
(sv) vanlig engfly hos Dyntaxa 
(en) vanlig engfly hos Fauna Europaea 
(en) vanlig engfly hos NCBI 
(en) Kategori:Apamea crenata – bilder, video eller lyd på Wikimedia Commons
Teglrødt engfly

Teglrødt engfly (Apamea lateritia) er en sommerfugl som tilhører familien nattfly (Noctuidae). Den er funnet nord til Nordland i Norge.


== Utseende ==
Et middelsstort (vingespenn 37 – 42 mm), kraftig, rødbrunt nattfly. Forvingen har noen små, lyse flekker langs framkanten, et tydelig, hvitkantet nyremerke og en buet rad av små, svarte flekker litt utenfor midten som markerer den ytre mellomlinjen, ellers er den vanligvis ensfarget rødlig brun. Ringmerket er lyskantet og mer eller mindre utydelig. Ytterkanten er noe bølgete. Bakvingen er gråbrun med lyst rødlige frynser.


== Levevis ==
Arten forekommer på heier og andre åpne områder med gras. Larvene lever på røttene av ulike grasarter, særlig sauesvingel (Festuca ovina), smyle (Deschampsia flexuosa) og finnskjegg (Nardus stricta). De utvikler seg mellom september og mai. De voksne sommerfuglene flyr i juni – september.


== Utbredelse ==
Teglrødt engfly er utbredt i Europa, unntatt lengst i sør, og videre østover gjennom det nordlige Asia til Japan. I Norge er den vanlig nord til Saltdal i Nordland, det finnes spredte funn nord til Alta.


== Kilder ==
Norges sommerfugler – Teglrødt engfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]


== Eksterne lenker ==
(en) teglrødt engfly i Encyclopedia of Life 
(en) teglrødt engfly i Global Biodiversity Information Facility 
(no) teglrødt engfly hos Artsdatabanken 
(sv) teglrødt engfly hos Dyntaxa 
(en) teglrødt engfly hos Fauna Europaea 
(en) teglrødt engfly hos ITIS 
(en) teglrødt engfly hos NCBI 
(en) Kategori:Apamea lateritia – bilder, video eller lyd på Wikimedia Commons
Mørkt engfly

Mørkt engfly (Apamea furva) er en sommerfugl som tilhører familien nattfly (Noctuidae). Den forekommer nord til Nordland i Norge.


== Utseende ==
Et middelsstort (vingespenn 36 – 40 mm), kraftig nattfly. Forkroppen og forvingene er mørkt brungrå, mørkere enn hos de andre Apamea-artene. Forvingen har alle de tegningene man gjerne finner hos nattfly, men på grunn av den mørke fargen kan de være vanskelige å skille ut. Nyremerket og vanligvis også ringmerket er lysere. Langs ytterkanten, som er bølgete, går det en smal, lys, siksak-linje (bølgelinjen). Bakvingen er lysgrå, mørkere mot ytterkanten, med en diffus, mørk strek i midten.


== Levevis ==
Den finnes i åpne områder, særlig på sandgrunn, også på steinete steder. Larvene lever på røttene av ulike grasarter (Poaceae) og utvikler seg fra september til mai. De voksne sommerfuglene flyr i juli – august.


== Utbredelse ==
Arten er utbredt i Europa og videre østover til Sentral-Asia og Kina. I Norge finnes den nord til Dovre, og kan lokalt være ganske vanlig. Det finnes dessuten funn fra Nord-Trøndelag og det sørlige Nordland.


== Kilder ==
Norges sommerfugler – Mørkt engfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Apamea furva på UK moths: [3]


== Eksterne lenker ==
(en) mørkt engfly i Encyclopedia of Life 
(en) mørkt engfly i Global Biodiversity Information Facility 
(no) mørkt engfly hos Artsdatabanken 
(sv) mørkt engfly hos Dyntaxa 
(en) mørkt engfly hos Fauna Europaea 
(en) mørkt engfly hos NCBI 
(en) Kategori:Apamea furva – bilder, video eller lyd på Wikimedia Commons
Rødt fjellengfly

Rødt fjellengfly (Apamea maillardi) er en sommerfugl som tilhører familien nattfly (Noctuidae). Den finnes i høyereliggende skoger i Sør-Norge, dessuten er det en bestand på Røst i Nordland.


== Utseende ==
Et middelsstort (vingespenn 42 – 46 mm), kraftig, brunrødt nattfly. Individene som flyr på Røst mangler den rødlige fargen i vingene og er mørkgrå. Arten ligner på teglrødt engfly (Apamea lateritia), men skilles fra denne på at ytterkanten av nyremerket i forvingen ikke er lys. Vingetegningene er noen ganger ganske utydelige. Forvingen er jevnt brunrød med gråbrune tegninger. Nyre- og ringmerkene har mørk kant, men er ikke annerledes farget enn resten av vingen. Den har to smale tverrlinjer (mellomlinjer) som avgrenser et trapesformet midtfelt. Det innerste går i sik-sak, den ytterste går i en bue og er tannet. Langs ytterkanten går det en lys sik-saklinje (bølgelinjen). Ytterkanten er bølgete. Denne arten har ikke noen mørk lengdestrek (tappmerke) under nyre- og ringmerkene. Bakvingen er brungrå.


== Levevis ==
Arten finnes helst på lysninger i høyereliggende barskog og fjellbjørkeskog. Den kan være vanlig i høyereliggende områder i Sør-Norge. Larvene lever på røttene av ulike grasarter (Poaceae), sannsynligvis overvintrer de som andre arter i slekten Apamea. De voksne sommerfuglene flyr i juli – september.


== Utbredelse ==
Rødt fjellengfly er utbredt i Nord-Europa og i noen fjellområder i Sør- og Mellom-Europa (Pyreneene, Alpene og fjell på Balkan). I Norge er den vanlig i indre, høyereliggende områder i Sør-Norge og finnes dessuten på Røst i Lofoten. Det finnes dessuten et gammelt funn fra Tromsø.


== Kilder ==
Norges sommerfugler – Rødt fjellengfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]


== Eksterne lenker ==
(en) rødt fjellengfly i Encyclopedia of Life 
(en) rødt fjellengfly i Global Biodiversity Information Facility 
(no) rødt fjellengfly hos Artsdatabanken 
(en) rødt fjellengfly hos Fauna Europaea 
(en) rødt fjellengfly hos ITIS 
(en) rødt fjellengfly hos NCBI 
(en) Kategori:Apamea maillardi – bilder, video eller lyd på Wikimedia Commons
Grått fjellengfly

Grått fjellengfly (Apamea zeta) er en sommerfugl som tilhører familien nattfly (Noctuidae). Den er funnet her og der i fjellet i Norge og er en av ganske få større insekter som lever på Svalbard (Hodkinson 2004).


== Utseende ==
Et ganske stort (vingespenn 41 – 50 mm), kraftig, mørkgrått nattfly. Den ligner på mørkt engfly (Apamea furva), men forvingens tegninger virker grovere og den mangler en lys flekk ved bakhjørnet av bakvingen. Forvingen har to lysgrå (ofte utydelige) tverrlinjer (mellomlinjer) som avgrenser et trapesformet midtfelt som gjerne er noe mørkere enn resten av vingen. Nyremerket har vanligvis markert, hvit ytterkant, men er ellers diffust, det samme er ringmerket. Bølgelinjen langs vingens ytterkant er vanligvis forholdsvis bred og hvit, med innoverrettede, svarte pileflekker i midten. Bakvingen er jevnt grå.


== Levevis ==
Arten finnes på høytliggende enger og på tundraen. Larvene lever på røtter av ulike grasarter (Poaceae) og overvintrer trolig minst én gang. De voksne sommerfuglene flyr i juli – august i de norske bestandene.


== Utbredelse ==
Grått fjellengfly er vidt utbredt i nordlige og høyereliggende områder. Den finnes i fjellområder i Europa og Asia (blant andre Pyreneene, Alpene, Balkan, Altajfjellene og Tian Shan), i høylandet og de utenforliggende øyene i Skottland, på Island (en antatt bestand på Færøyene har vist seg å være en annen art), Grønland og det nordlige Nord-Amerika. Det finnes trolig en fast bestand i Adventdalen på Svalbard. I Norge forkommer den i fjellområdene i Sør-Norge, det er også et gammelt funn fra indre Troms.


== Kilder ==
Norges sommerfugler – Grått fjellengfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Apamea zeta på UK moths: [3]
Hodkinson, I.D. (2004) Aptinothrips rufus Haliday (Thysanoptera) and Apamea zeta (Treitschke) (Lepidoptera) on Svalbard. Norwegian Journal of Entomology 51: 127-128.


== Eksterne lenker ==
(en) grått fjellengfly i Encyclopedia of Life 
(en) grått fjellengfly i Global Biodiversity Information Facility 
(no) grått fjellengfly hos Artsdatabanken 
(en) grått fjellengfly hos Fauna Europaea 
(en) grått fjellengfly hos ITIS 
(en) grått fjellengfly hos NCBI 
(en) Kategori:Apamea zeta – bilder, video eller lyd på Wikimedia Commons 
(en) Apamea zeta – galleri av bilder, video eller lyd på Wikimedia Commons
Røddusket engfly

Røddusket engfly (Apamea rubrirena) er en sommerfugl som tilhører familien nattfly (Noctuidae). Den er funnet noen få steder i Sør-Norge.


== Utseende ==
Et middelsstort (vingespenn 38 – 45 mm), kraftig, mørkgrått nattfly. Arten kjennes lett på at forkroppen (thorax) har en dusk av gulrøde hår bakerst på ryggen (over scutellum), ellers er den mørk grå. Forvingen er brunsvart med et stort, blekt rødgult nyremerke. Ringmerket er også tydelig og gulbrunt. Langs ytterkanten går det vanligvis en tydelig, hvit bølgelinje. Lenger inne i vingen er det to lyse tverrlinjer (mellomlinjer) som ofte er utydelige. Ellers er vingetegningene vanskelige å se på grunn av vingens mørke farge. Bakvingen er grå.


== Levevis ==
Den lever i åpne skog og på lysninger i skogen. Larvene utvikler seg på røtter av ulike grasarter (Poaceae) fra september til mai. De voksne sommerfuglene flyr i juli – august.


== Utbredelse ==
Arten finnes i fjellområdene i Mellom-Europa, i Nord-Europa og østover gjennom det nordlige Asia til Stillehavet og Aleutene. I Norge er den uvanlig nordover til Trysil, Ringebu og Voss, det er dessuten et par enkeltfunn fra Trøndelag.


== Kilder ==
Norges sommerfugler – Røddusket engfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]


== Eksterne lenker ==
(en) røddusket engfly i Encyclopedia of Life 
(en) røddusket engfly i Global Biodiversity Information Facility 
(no) røddusket engfly hos Artsdatabanken 
(sv) røddusket engfly hos Dyntaxa 
(en) røddusket engfly hos Fauna Europaea 
(en) røddusket engfly hos ITIS 
(en) røddusket engfly hos NCBI 
(en) Kategori:Apamea rubrirena – bilder, video eller lyd på Wikimedia Commons
Mørkt sandengfly

Mørkt sandengfly (Apamea oblonga) er en sommerfugl som tilhører familien nattfly (Noctuidae). Den er funnet noen få steder i Sør-Norge.


== Utseende ==
Et middelsstort (vingespenn 43 – 48 mm), kraftig, grått nattfly. Forkroppen og forvingen er nokså mørkt grå. Forvingens tegninger er mer eller mindre tydelige, noen ganger helt utvisket. Som oftest kan man se mørk-kantede nyre- og ringmerker og en smal, hvit bølgelinje langs ytterkanten, noen ganger også lyse mellomlinjer tvers over vingens midtre del. Bakvingen er gråhvit med mørkere ytterkant.


== Levevis ==
Arten er knyttet til strender og strandenger. Larvene utvikler seg på røtter og den nedre del av stenglene på ulike grasarter, særlig saltgras (Puccinellia spp.). De overvintrer. De voksne sommerfuglene flyr i juli – august.


== Utbredelse ==
Den er utbredt i Europa, unntatt lengst i sør og nord, og videre østover til Stillehavet. I Norge er den eneste kjente bestanden på Asmaløy i Hvaler, et område som også har flere andre svært sjeldne sommerfugler. Det finnes litt eldre enkeltfunn fra Klepp på Jæren og Borre i Vestfold, og det er mulig at det finnes lokale bestander enkelte steder langs Jærstrendene eller Lista.


== Rødlistevurdering ==
Mørkt sandengfly lever på gressarter. Biotopen er sandete steder ved kysten, både selve sandstranda og sandfelt eller tørrenger like innenfor. Det foreligger et gammelt funn (1949) fra Jæren: Klepp. Imidlertid ser arten nå ut til å være borte fra Jærstrendene. I sandområdene på Lista er den ikke påvist i det hele tatt. Den ble påvist ved Horten i Vestfold i 1974. Funn etter 1980 foreligger kun fra Hvaler i Østfold der den er funnet på to lokaliteter. Imidlertid er den ikke påvist etter år 2004. Dette indikerer en tilbakegang. Trusler mot arten er tråkk, generell slitasje og gjengroing. Påvirkningene på habitatet fører til at artens forekomster reduseres og fragmenteres. Arten rødlistes i 2021 som sterkt truet, EN.


== Referanser ==


== Kilder ==
Norges sommerfugler – Mørkt sandengfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Apamea oblonga på UK moths: [3]


== Eksterne lenker ==
(en) mørkt sandengfly i Encyclopedia of Life 
(en) mørkt sandengfly i Global Biodiversity Information Facility 
(no) mørkt sandengfly hos Artsdatabanken 
(sv) mørkt sandengfly hos Dyntaxa 
(en) mørkt sandengfly hos Fauna Europaea 
(en) mørkt sandengfly hos NCBI 
(en) Kategori:Apamea oblonga – bilder, video eller lyd på Wikimedia Commons
Slåttengfly

Slåttengfly (Apamea remissa) er en sommerfugl som tilhører familien nattfly (Noctuidae). Den er vanlig nord til Nordland i Norge.


== Utseende ==
Et middelsstort (vingespenn 35 – 41 mm), mer eller mindre grått nattfly. Arten er ganske variabel i fargen. Forvingens grunnfarge er gråaktig eller brunlig, ofte er mesteparten av den ytterste tredjedelen brunhvit. De har som oftest ganske tydelige tegninger, med alle de elementene man gjerne finner i nattflyvinger: lyse nyre- og ringmerker i vingens fremre del, disse er rammet inn av to lyse mellomlinjer som avgrenser et midtfelt som ofte er litt mørkere enn resten av vingen. Bak merkene er det en kort, svart lengdestrek (tappmerke), også en svart lengdestrek ved roten (rotmerke). Langs ytterkanten går det en ujevn, lys linje (bølgelinje), denne danner en w i midten. Bakvingen er silkeaktig grå, lysere ved roten.


== Levevis ==
Slåttengflyet kan påtreffes over alt der det vokser gras. Larvene lever på røttene av ulike grasarter (Poaceae), blant andre strandrør (Phalaris arundinacea). De utvikler seg mellom august og mai. De voksne sommerfuglene flyr om natten i juni til august.


== Utbredelse ==
Arten er utbredt i hele Europa og det nordlige Asia østover til Japan. I Norge er den vanlig nord til Saltdal i Nordland.


== Kilder ==
Norges sommerfugler – Slåttengfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Apamea remissa på UK moths: [3]


== Eksterne lenker ==
(en) slåttengfly i Encyclopedia of Life 
(en) slåttengfly i Global Biodiversity Information Facility 
(no) slåttengfly hos Artsdatabanken 
(sv) slåttengfly hos Dyntaxa 
(en) slåttengfly hos Fauna Europaea 
(en) slåttengfly hos ITIS 
(en) slåttengfly hos NCBI 
(en) Kategori:Apamea remissa – bilder, video eller lyd på Wikimedia Commons 
Apamea remissa – detaljert informasjon på Wikispecies
Power of the Dollar

Power of the Dollar er et uoffisielt album fra 50 Cent, utgitt i 1999.
Det ble utgitt 4. juli 2000.


== Sporliste ==
«Intro» – 1:11
«The Hit» – 3:41
«The Good Die Young» (Laget av Al West) – 4:02
«Corner Bodega (Coke Spot)» – 1:36
«Life's on the Line» (Dudley/Jackson) (Laget av Terence Dudley) – 3:38
«That Ain't Gangsta» – 3:25
«As the World Turns» (featuring UGK) – 5:20
«Ghetto Qu'ran (Forgive Me)» (Laget av Trackmasters) – 4:34
«Da Repercussions» – 3:28
«Money by Any Means» (featuring Noreaga) (Laget av Trackmasters) – 4:03
«Material Girl» (featuring Dave Hollister) – 4:35
«Thug Love» (featuring Destiny's Child) (Jackson/Koerulf/Schwartz/Smith) (Laget av Rashad Smith, Og hjelp av Joshua Michael Schwartz    and Brian Koerulf) – 3:16
«Slow Doe» (produced by Trackmasters) – 3:54
«Gun Runner» (Featuring Black Child) – 1:55
«You Ain't No Gangsta» (Clervoix/Jackson) (Laget av Sha Self) – 3:37
«Power of the Dollar» – 3:26
«I'm a Hustler» (Elliot/Jackson/Jacobs/Moore/Philips/Spivey/Styles) (Laget by DJ Scratch) – 3:55
«How to Rob» (featuring The Madd Rapper) (Angelettie/Barnes/Casey/Jackson/Olivier) (produced av Trackmasters) – 4:25


== Singler ==
«How to Rob»  August 10, 1999
«Thug Love»  September 21, 1999
«Life's on the Line» 1999


== Kilder ==

(en) Power of the Dollar på Discogs
Snøgg-klassen

Snøgg-klassen var en klasse missiltorpedobåter, MTB, bygget for det norske sjøforsvaret fra 1970 til 1971. Utfasing av fartøyene begynte på midten av 1990-tallet, alle fartøyene av Snøgg-klassen er nå faset ut. Den norske marinen hadde i alt seks fartøyer av denne klassen. Snøgg-klassen var utstyrt med fire tråd-styrte torpedoer, en 40 mm kanon og fire Penguin Mk1-missiler. Klassen var bygget etter samme skrogform som storm-klassen og senere hauk-klassen.


== Fartøyer ==
P 980 – KNM «Snøgg»
P 981 – KNM «Rapp»
P 982 – KNM «Snar»
P 983 – KNM «Rask»
P 984 – KNM «Kvikk»
P 985 – KNM «Kjapp»


== Eksterne lenker ==
Sigurd Bødtker

Sigurd Bødtker (født 2. februar 1866 i Trondhjem, død 6. mars 1928 i Oslo) var en norsk forfatter og teaterkritiker.


== Liv ==
Han var sønn av Fredrik Waldemar Bødtker (1824–1901) og Sofie Jenssen (1830–98). Faren var lege av slekten Bødtker. Sigurd tok examen artium i 1884 og kom som student med i bohem-kretsen i Kristiania. Alt som student utga han sin første bok, diktsamlingen Elskov. Diktene vakte en del forargelse på grunn av det sanselige innholdet. Bødtker ble til og med utvist fra universitetet for en tid. I 1890 sto han på nyromantikernes (Tryggve Andersen, Jens Thiis, Vilhelm Krag) side i Studentersamfundet, men han kom ikke selv til å skrive noe i denne stilen.
Etter å ha blitt cand. jur. i 1891 ble han konsulatsekretær i Leith og senere i Hamburg. 1896–1903 var han sekretær i landbruksdepartementet. Han begynte som teaterkritiker i Morgenbladet i 1896, siden kom han over i Verdens Gang (1896–1901 og 1902–08). Bødtker ble den første i Norge som levde av teaterkritikk på heltid.
Våren 1905 bidro Bødtker til det politiske flyvebladet Strax, sammen med Gunnar Heiberg, Nils Kjær og Jacob Worm-Müller. Bladet var sterkt nasjonalistisk og tok til orde for oppløsning av unionen mellom Norge og Sverige for enhver pris.
I 1910 fulgte han redaktør Ola Thommessen over i det nystartede Tidens Tegn i 1910. Våren 1919 røk han imidlertid uklar med Thommessen, og overtok Nils Kjærs anmelderstilling i Aftenposten under redaktør Frøisland.I 1923 utkom et utvalg av hans teaterartikler i tre bind, Kristiania-premierer gjennom 30 aar, redigert av Anton Rønneberg. Diktsamlingen Elskov ble gjenopptrykket som privattrykk i 1975.


== Verker ==
Elskov (1888)
Kristiania-premierer gjennom 30 aar: Sigurd Bødtkers teaterartikler (1923)


== Referanser ==


== Kilder ==
Salmonsens konversationsleksikon, Anden Udgave, bind IV, s. 397. København: J. H. Schultz, 1916.
Salmonsens konversationsleksikon, Anden Udgave, bind XXVI, s. 185. København: J. H. Schultz, 1930.
A. H. Winsnes: Norsk litteraturhistorie, bd. 5, s. 398–400. Oslo: Aschehoug, 1961.


== Eksterne lenker ==
(no) Publikasjoner av Sigurd Bødtker i BIBSYS
Filmåret 1927

Filmåret 1927 er en oversikt over filmer som ble lansert i 1927 og personer tilknyttet filmbransjen som ble født eller avgikk ved døden i 1927.


== Fødsler ==


== Avdøde ==


== Oscar i utvalg ==
Se her for komplett liste


== Årets filmer ==


=== Spillefilm ===


==== A - G ====
Berlin: Storbyens symfoni
Den glade enke i Trangvik
Fjeldeventyret
Förseglade läppar


==== H - N ====
Madame besøker Oslo
Metropolis
Hin och smålänningen
The Jazz Singer


==== O - U ====
På kryss med Blixten
Solopgang
Syv dage for Elisabeth
Tarzan and the Golden Lion
Troll-elgen


==== V - Å ====
Wild Geese
Wings


=== Reklame- og propagandafilm ===
Luna sæpen
Teddy fantasier III
Teddy på strandpromenade


=== Dokumentarfilm ===
Norges-filmen


=== Kortfilm (tegnefilm) ===
Den store sultan
Det mystiske kjøkken (noget at glæde seg til)
Djævelen i knipe
Fiinbeck har rømt
Nøklen til den syvende himmel
Rød sultan
Søndagsfiskeren Flag


== Referanser ==


== Eksterne lenker ==
(en) 1927 in film – kategori av bilder, video eller lyd på Commons
Herbrand Lavik

Herbrand Lavik (født 19. mai 1901, død 22. mars 1965) var er norsk forfatter og skribent. Han arbeidet som teaterkritiker i Bergens Tidende.
Lavik debuterte som forfatter i 1937, med Frenzie's indianere og andre fortellinger. I alt skrev han én roman, tre diktsamlinger, tre novellesamlinger og en biografi over den franske forfatteren François Villon med gjendiktninger. I den posthume novellesamlingen Svanesjø og morild (1966) finnes et biografisk forord.
Hans forfatterskap blir karakterisert som røff og saklig, med sans for det groteske og frodig liv, og med spor av Freuds dybdepsykologi.


== Referanser ==
Nils Håkon Nordberg

Nils Håkon Nordberg (født 2. november 1968) er en norsk lektor, kursholder og forfatter. 
Nils Håkon Nordberg er lektor på Drammen videregående skole, og underviser i historie, samfunnskunnskap og engelsk. Foruten 16 år i videregående skole, har han også bakgrunn som forfatter, journalist, oversetter, quizmaster og forlagsredaktør. Deriblant som mangeårig redaktør for Trivial Pursuit.
I forbindelse med fagfornyelsen har han de siste par årene holdt kurs på videregående skoler over hele landet i regi BroAOF. Kurstittel: «Vurdering uten prøver».
I første kvartal 2021 utgir han to bøker: «Vurdering uten prøver» (Universitetsforlaget) og «Historie på tvers for vg2» (Argus forlag). I 2022 kommer «Historie på tvers for vg3». 


== Bibliografi ==
1995 Hugin & Munins spørrebok og spill (Gyldendal), ISBN 82-05-23491-4
2005 Nordmenn i krig fra vikingtid til verdenskrig (Damm), ISBN 9788204086174
2010 Du er geniet (CappelenDamm)
2015 Skurkene tar toget (CappelenDamm)
2018 Showtime - brettspill om film og TV-serier (Vennerød Forlag)
2020 Samfunnskunnskap for vg1 (Creaza)
2021 Vurdering uten prøver - fagfornyelsen fra en lektors ståsted (Universitetsforlaget)
2021 Historie på tvers (Argus forlag)


== Referanser ==


== Eksterne lenker ==
Historiepatvers.no